Document ID: 31978R0918

ΚΑΝΟΝΙΣΜΟΣ (ΕΟΚ) αριθ. 918/78 ΤΗΣ ΕΠΙΤΡΟΠΗΣ της 2ας Μαΐου 1978 περί τροποποιήσεως του κανονισμού αριθ. 10/65/ΕΟΚ "περί καθορισμού των κοινών κανόνων ποιοτήτων για τα σκόρδα"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1034/77(2), και ιδίως το άρθρο 2 παράγραφος 3 εδάφιο δεύτερο,
Εκτιμώντας:
ότι μία εξέλιξη έλαβε χώρα στο εμπόριο των σκόρδων, ιδίως όσον αφορά την παρουσίαση του προϊόντος- ότι πρέπει, ως εκ τούτου, να τροποποιηθούν οι κοινοί κανόνες ποιότητος που έχουν καθορισθεί για το προϊόν αυτό από τον κανονισμό αριθ. 10/65/ΕΟΚ του Συμβουλίου της 26ης Ιανουαρίου 1965(3)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού αριθ. 10/65/ΕΟΚ, ο τίτλος V τμήμα Β ιιι) τροποποιείται ως εξής:
"ιιι) σε πλεξίδες, μόνο για τα ξηρά ή ημίξηρα προϊόντα.
Οι πλεξίδες περιλαμβάνουν:
- 12 βολβούς, ή
- τουλάχιστον 24 βολβούς.
Τα σκόρδα που παρουσιάζονται σε πλεξίδες πρέπει να πλέκονται με τον ίδιο τους το βλαστό και να δένονται με σπάγγο, ραφία ή με οποιοδήποτε άλλο υλικό."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 2 Μαΐου 1978.

Labels: 7
3
17